**PAPILDOMAS SUSITARIMAS NR. 4 PRIE 2024-04-09 D. SUTARTIES NR. S‑331**

2025-08-22

Vilnius

**AB „Via Lietuva“**, atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-04-21 Šalys sudarė pirkimo sutartį Nr. S-331 (toliau – **Sutartis**), projekte „Rajoninio kelio Nr. 3601 Rokiškis–Juodupė–Onuškis–Ilzenbergas\* 13,698 km tilto per Vyžuoną rekonstravimas“ (toliau – **Projektas**);
2. Sutarties pagrindu Rangovas Užsakovui įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu, Objekto (vietos) apžiūros metu buvo nustatyta, kad pagal projektą neįmanoma įrengti apsauginių metalinių atitvarų ties esama nuovaža, nes numatytas atitvarų pradinis/galinis elementas netelpa į kelio statinio sklypo ribas. Rangovas pagal pateiktus Projektuotojo sprendinius parengė papildomų ir nevykdomų darbų kiekių žiniaraštį: papildomų darbų sąmatiniams skaičiavimams: SK dalies (metalinių vienpusių kelio atitvarų sukalamų į gruntą įrengimui statinio prieigose (H1 W3, A klasė); PGK galinių komponentų L-4 m įrengimui), sumai –1136,14 Eur be PVM, nevykdomų darbų sąmatiniams skaičiavimams: SK dalies PGK galinių komponentų L-12 m įrengimui, sumai –719,78 Eur be PVM (detalizuota Priede Nr. 1), dėl ko atsirado poreikis darbų pakeitimui, kurio kaina: **416,36 Eur be PVM**.
4. Sutarties 131 punktu Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus tvarka ir Lietuvos Respublikos viešųjų pirkimų įstatymo 89 str. 2 d., sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 1374,73 Eur (vienas tūkstantis trys šimtai septyniasdešimt keturi eurai 73 ct).
   2. papildomų darbų kaina be PVM yra 1136,14 Eur (vienas tūkstantis vienas šimtas trisdešimt šeši eurai 14 ct).
   3. 21 proc. PVM yra 238,59 Eur (du šimtai trisdešimt aštuoni eurai 59 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 870,93 Eur (aštuoni šimtai septyniasdešimt eurų 93 ct).
   2. neatliekamų darbų kaina be PVM yra 719,78 Eur (septyni šimtai devyniolika eurų 78 ct).
   3. 21 proc. PVM yra 151,15 Eur (vienas šimtas penkiasdešimt vienas euras 15 ct).
3. Atsižvelgiant į aukščiau šiame Susitarime nurodytas sąlygas, Sutarties kaina padidėja toliau nurodyta suma: 503,80 Eur (su PVM). Galutinė Sutarties kaina yra: **1 182 413,60 Eur su PVM** (vienas milijonas vienas šimtas aštuoniasdešimt du tūkstančiai keturi šimtai trylika eurų 60 ct).
4. Šalys susitaria, kad dėl papildomų darbų atlikimo terminas nesuteikimas.
5. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
8. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
9. Susitarimas yra neatskiriama ir sudėtinė Sutarties dalis.
10. Susitarimo priedai:

10.1. Priedas Nr. 1 – Darbų pakeitimas Nr. 1

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „HISK“**  S. Kerbedžio g. 7, LT-35104, Panevėžys  Juridinio asmens kodas: 147710353  PVM mokėtojo kodas: LT477103515  A. s. LT02 4010 0412 0009 0263  Luminor Bank AS  Banko kodas 40100  Tel. (8 45) 502 601  El. paštas [info@hisk.lt](mailto:info@hisk.lt) |